ক্রেতা, খাদ্যএবংগণবন্টনমন্ত্রক
খাদ্য ও গণবণ্টন বিভাগের পক্ষ থেকে ১৫ থেকে ২১ নভেম্বর পর্যন্ত আজাদী কা অমৃত মহোৎসব উদযাপন করা হবে
কেন্দ্রীয় শিল্প ও বাণিজ্য এবং ক্রেতা, খাদ্য এবং গণবণ্টন ও বস্ত্রমন্ত্রী শ্রী পীযূষ গোয়েল ভার্চুয়াল মোডে কর্নাটকের হুবলিতে একটি বিভাগীয় অফিস ও চেন্নাইয়ের তাঞ্জাভুরে একটি খাদ্য নিরাপত্তা প্রদর্শনশালার উদ্বোধন করবেন
নতুন দিল্লি, ১৪ নভেম্বর, ২০২১
ঐতিহ্যশীল ভারত এবং তার স্বাধীনতার গৌরবময় ইতিহাসের ৭৫ বছর উপলক্ষে ও তাকে স্মরণ করতে খাদ্য ও গণবণ্টন বিভাগ 'আজাদী কা অমৃত মহোৎসব' উদযাপনের উদ্যোগ নিয়েছে। আগামী ১৫ নভেম্বর এই অনুষ্ঠানের সূচনা হবে। এর সমাপ্তি ঘটবে ২১ নভেম্বর, ২০২১।
এই সময়ের মধ্যে খাদ্য ও গণবণ্টন বিভাগ দেশের বিভিন্ন স্থানে নানা ধরনের কার্যক্রম, আলোচনা সভা, ওয়েবিনারের ব্যবস্থা করেছে।
প্রধানমন্ত্রী শ্রী নরেন্দ্র মোদী স্বাধীনতা দিবসের দিন বলেছিলেন যে, চালের শক্তিশালীকরণ অপুষ্টিজনিত বাধা অতিক্রম করতে সাহায্য করবে। সেজন্যই বিভাগের পক্ষ থেকে সচেতনতা বৃদ্ধির লক্ষ্যে বিভিন্ন কার্যক্রম গ্রহণ করা হয়েছে।
'আজাদি কা অমৃত মহোৎসব'-এর উদ্বোধনী অনুষ্ঠানে 'খাদ্য নিরাপত্তা সুনিশ্চিত করতে গণবণ্টন ব্যবস্থার সংস্কারে ভারত'- বিষয়ে উপস্থাপনা করা হবে। গণবণ্টন ব্যবস্থার প্রযুক্তিগত তাৎপর্য, তার প্রভাব এবং বর্তমান করোনা জনিত অতিমারি পরিস্থিতিতে খাদ্য নিরাপত্তা নিশ্চিত করার ক্ষেত্রে ভারতের অভিজ্ঞতার কথা তুলে ধরা হবে।
এর পাশাপাশি শিল্প ও বানিজ্য ও ক্রেতা, খাদ্য এবং গণবণ্টন ও বস্ত্রমন্ত্রী শ্রী পীযূষ গোয়েল কর্নাটকের হুবলিতে একটি বিভাগীয় অফিস এবং চেন্নাইয়ের থাঞ্জাভুরে খাদ্যনিরাপত্তা প্রদর্শনশালার উদ্বোধন করবেন।
উত্তর প্রদেশের হাপুরের ইন্ডিয়ান গ্রেন স্টোরেজ ম্যানেজমেন্ট এন্ড রিসার্চ ইনস্টিটিউট সম্পূর্ণ স্বাধীনভাবে কৃষিবিজ্ঞান অধ্যায়নরত শিক্ষার্থীদের মধ্যে খাদ্য নিরাপত্তা সম্পর্কে সচেতনতা তৈরির জন্য বিশেষ কর্মসূচি গ্রহণ করেছে।
'আজাদী কা অমৃত মহোৎসব' উদযাপনের দ্বিতীয় দিনে ন্যূনতম সহায়ক মূল্য খাদ্যশস্য সংগ্রহ এবং ডিবিটি বা ডাইরেক্ট বেনিফিট ট্রানস্ফার সুবিধা ভোগীদের কাছে সরাসরি অর্থ পৌঁছে দেওয়া বিষয়টি নিয়ে স্বল্প দৈর্ঘ্যের ছবি প্রদর্শিত হবে। এছাড়াও বিভিন্ন খাদ্যশস্য সংগ্রহ কেন্দ্রগুলি থেকে কৃষক ও সুবিধাভোগীদের সঙ্গে মতবিনিময় করার ব্যবস্থা করা হয়েছে। কানপুরের ন্যাশনাল ইনস্টিটিউট তাদের ৫০-তম সমাবর্তন উৎসব উদযাপন করবে।
পরবর্তী দিনে হাপুরের ইন্ডিয়ান গ্রেন স্টোরেজ ম্যানেজমেন্ট এন্ড রিসার্চ ইনস্টিটিউট খাদ্য শস্য সংরক্ষণ এবং তার গুণগতমান নিয়ন্ত্রণের জন্য কৃষকদের মধ্যে সচেতনতা মূলক অনুষ্ঠানের আয়োজন করেছে। এর পাশাপাশি, ৭৫ বছরে খাদ্য নিরাপত্তা নিশ্চিত করার ক্ষেত্রে খাদ্য ও গণবণ্টন বিভাগের কার্যধারা সম্পর্কে আলোকপাত করা হবে।
অনুষ্ঠানের চতুর্থ দিনটি আখ চাষীদের জন্য উৎসর্গ করা হয়েছে। ওই দিন কৃষক ও স্বনির্ভর গোষ্ঠী গুলির মধ্যে 'আখ চাষের সর্বোত্তম উপায়' সম্পর্কে মতবিনিময়ের ব্যবস্থা করা হয়েছে। বিভিন্ন রাজ্যের প্রতিনিধিরা এতে অংশ নেবেন।
পঞ্চম দিনের অনুষ্ঠান গুলি আসামে নির্ধারিত করা হয়েছে। কেন্দ্রীয় মন্ত্রী শ্রী পীযূষ গোয়েল চাংসারিতে একটি আধুনিক সাইলোর উদ্বোধন করবেন। খাদ্য সংরক্ষণ বিষয়ে একটি স্বল্পদৈর্ঘ্যের ছবিরও তিনি উদ্বোধন করবেন।
ওইদিন উত্তরপ্রদেশের বারাণসীতে অঙ্গনওয়াড়ি কেন্দ্রের শিশু ও মায়েদের পুষ্টি জনিত বিষয় নিয়ে আলোচনা সভার আয়োজন করা হয়েছে।
অনুষ্ঠানের ষষ্ঠ দিনে গুরুগ্রামে ইনস্টিটিউট অফ ফুড সিকিউরিটি-তে অ্যানালিটিক্যাল কোয়ালিটি কন্ট্রোল ল্যাবরেটরির উদ্বোধন করা হবে।
'আজাদি কা অমৃত মহোৎসবের' সমাপ্তি দিনে খাদ্য সংরক্ষণ এবং গুদাম সম্পর্কিত বিষয়ে আলোচনা করা হবে। সেখানে অন্তত ২০০ টি কৃষক উৎপাদক সংস্থার প্রতিনিধিরা উপস্থিত থাকবেন বলে আশা করা যায়।
এই উৎসবে ক্রেতা, খাদ্য এবং গণবণ্টন মন্ত্রকের রাষ্ট্রমন্ত্রী অশ্বিনীকুমার চৌবে এবং সাধ্বী নিরঞ্জন জ্যোতি সক্রিয়ভাবে অংশগ্রহণ করবেন।
সপ্তাহব্যাপী এই অনুষ্ঠানে খাদ্য সরবরাহ নিগম বা ফুড কর্পোরেশন অফ ইন্ডিয়া থেকে শুরু করে, ওয়্যারহাউসিং ডেভলপমেন্ট রেগুলেটরি অথরিটি, সেন্ট্রাল ওয়্যার হাউসিং কর্পোরেশন, ইন্ডিয়ান গ্রেন স্টোরেজ ম্যানেজমেন্ট এন্ড রিসার্চ ইনস্টিটিউট সহ বিভিন্ন সংস্থার প্রতিনিধিরা যোগ দেবেন।
CG/ SB
(Visitor Counter : 122